જીએસટીના ડેપ્યુટી કમિશ્નર પ્રતિક ભાટીયાએ તા.૧-૪-૨૦૧૮ થી અમલમાં આવેલ ઈ-વે બીલ અંગે પ્રાથમિક જાણકારી આપતા જણાવેલ કે ઈ-વે બિલના કારણે ડોક્યુમેન્ટેશનની જરૂરીયાત રહેતી નથી અને સમયની પણ બચત થાય છે. આ ઉપરાંત ઈ-વે બિલ પ્રોસેસપણ ખુબજ સરળ છે. પહેલા કેટલાક રાજ્યોમાં ઈ-વે બિલ અમલમાં હતુ હવે બધા રાજ્યોમાં ઈ-વે બિલ અમલમા આવી ગયુ છે. ઈ-વે બીલના કારણે સરળતા થશે અને ભ્રષ્ટાચાર ખતમ થશે. ઈ-વે બિલ સપ્લાયર, ડીલેવરી લેનાર અથવા ટ્રાન્સપોર્ટરએ ત્રણમાથી કોઈપણ જનરેટ કરી શકે છે. ઈ-વે બિલ જનરેટ થયા પછી તેમા સુધારાને કોઈ અવકાશ નથી તેને રદ કરવું પડે ઈ-વે બિલમાં પાર્ટ ‘એ’ અને ‘બી’બંને સંપૂર્ણ ભરવો જરૂરી છે ત્યારબાદ જ ઈ-વે બિલ જનરેટ થઈ શકે છે.